Koondatud mõtted
Ma pean ära lõpetama igasuguste blogiga seotud lubaduste andmise, sest ma ei suuda neid nagunii täita ja isegi, kui mul on kindel plaan, võib midagi vahele tulla.
Näiteks eile juhtus selline kole lugu, et üks suur hundikoer läks meie väiksele vanaema koerale kallale, seis on päris nutune. Ma võtan loomadega juhtunud õnnetusi väga hinge. Nemad ju ei saa öelda, kui valus neil on, mida nad vajavad. Ühesõnaga, üks väga nõme lugu ja see viis mu piisavalt rivist välja.
Lisaks olin ma eile ühel sünnipäeval lapsehoidja ja õhtu oli sel viisil sisustatud.
Esimene töönädal läks liiga kiiresti mööda. Mul oli plaanis palju rohkem jõuda, kui ma tegelikult jõudsin. Aga sisseelamine on üsna hästi läinud. Kolleegid on väga toetavad ja tunnen end juba meeskonna liikmena. Ka lastevanemate koosolek, mida ma nii väga pelgasin, läks minu meelest hästi. Või vähemalt nii hästi, kui ma oskasin.
Trenni osas on üsna mõõna seis. Pole lihtsalt olnud võimalust linna vahet sõita ja enne kella 15 trenni jõuda. Ma ikka ei tea, mida MyFitiga teha!! Oeh. Aga rullitamas käisime H.-ga ja ehk jätkub rulli-ilma mõneks järgmise nädala päevaks ka. Kaal kusjuures hakkas imekombel langema, aga ma ausalt öeldes kohe üldse ei viitsi selle peale mõelda. Kõik muu, mis mu elus toimub, on palju põnevam, kui see number kaalul.
Nüüd läheb asi aga päriselt huvitavaks. Teisipäeval kohtun lõpuks lastega ja töö hakkab peale. Uskumatu, et ma olengi oma elus siia hetke jõudnud.
Ma vist olen maininud, et ma olen oma tegemistes tegelikult väga ambitsioonikas ja ma tahaks loota, et minu tulevik ei piirdu ainult õpetaja-ametiga. Unistada tuleb ju suurelt, sealjuures vaeva ka näha unistuse täitumiseks, eks?
Natukene aga blogitulevikust ka..
Kes blogi Facebooki lehte jälgib, märkas seal ühel hetkel uut nime. Laura Tartust sai – trummipõrin – Lauriita.
Miks Lauriita? See on üks minu vähestest hüüdnimedest (teine on Laala ja nii kutsub mind mu vend, väiksed lapsed ka :D) ja Lauriitaks kutsub mind peamiselt vanaema. Instagram on mul aegade algusest juba selle nimega olnud ja kuna ma end enam ühegi kohaga siduda ei taha ning lihtsalt “laurablogi(b)” tundus liialt kuiv, tundus Lauriita piisavalt lihtne, et uueks bloginimeks sobida.
Seda, millal ma päris uue blogiga välja tulla saan, ei julge ma öelda, aga ma loodan, et sinna pole enam kaua jäänud. Lisaks uuele nimele ja kujundusele on mul ka teile ilmselt üks pisike üllatus. 🙂
Soovitan Lauriita Facebooki lehte laikida, sest info liigub sealt kaudu alati kiiremini.
Mis teie eludes praegu toimub? Kas september toob kellegi jaoks veel lahedaid muudatusi või väljakutseid tööl/koolis?
Olge tublid,
Kooli- ehk tööjutud
Esimesed (kooli-)tööpäevad
30. aug. 2015 at 10:43
Uue blogiga välja tulla?
Eee, millest ma ilma olen jäänud 😀
30. aug. 2015 at 10:45
Ma ju pole enam Tartus. 😀 Tuleb uus nimi ja uus kujundus. Kõik vanad postitused jäävad muidugi alles ja ega sisus ka miskit väga uut ei tule, rohkem tööjutte ehk. 🙂
1. sept. 2015 at 08:49
Mina otsustasin sel aastal taaskord septembris kaine olla, vaatame, ehk veab isegi aasta lõpuni alkota välja 😉 Ja ootan ka nii kooli algust, whoooopiduuuu! September on muutuste aeg 😉
2. sept. 2015 at 07:09
Hoian pöialt! 😀 Minu jaoks on selline “väljakutse” üsna mitte väga välja kutsuv. Alks on minu jaoks juba aut. 😀
Aga kool, jaa, uskumatu, aga mina ootan see aasta ka. September on tõesti põneeev!
1. sept. 2015 at 09:56
Minul algab see sügis teistmoodi, sest magistrisse paraku sisse ei saanud ja käin nüüd aastakese tööl. Imelik tunne tegelikult, sest 1. klassist alates on iga sügis kool alanud ja see aasta siis mitte… Väga-väga ootan juba, et saaks ülikooli tagasi, aga noh, kogu elu kõrval ei ole üks aasta pikk aeg ja järgmine aasta samal ajal alustan loodetavasti juba magistriõpinguid. Samas usun, et see vaba aasta tuleb ka huvitav ja ehk juhtub selle jooksul midagi põnevat. Kavatsen raha kõrvale panna ja ennast harida nii palju kui võimalik.
Sulle soovin palju edu, pikka kannatust ja õnnestumisi uues töökohas! 🙂
2. sept. 2015 at 07:11
Ma loodan, et järgmine aasta saad ilusti magistrisse sisse. Usun ka, et see üks aasta pikas plaanis väga palju ei muuda, aga kui ise vaeva näha, võib see üks aasta lähitulevikus sulle palju kasu anda. 🙂
Aitäh heade soovide eest! 🙂
Sally, Nädalavahetuse mõtted
Laura, GTT ja pühapäevane EMO seiklus
Kats, GTT ja pühapäevane EMO seiklus
Arhiiv Vali kuu märts 2019 (5) veebruar 2019 (5) jaanuar 2019 (3) september 2018 (1) august 2018 (1) juuli 2018 (2) juuni 2018 (3) mai 2018 (2) aprill 2018 (4) märts 2018 (4) veebruar 2018 (1) jaanuar 2018 (6) detsember 2017 (6) november 2017 (5) oktoober 2017 (7) september 2017 (9) august 2017 (6) juuli 2017 (4) juuni 2017 (4) mai 2017 (5) aprill 2017 (5) märts 2017 (7) veebruar 2017 (4) jaanuar 2017 (5) detsember 2016 (1) november 2016 (4) oktoober 2016 (8) september 2016 (3) august 2016 (5) juuli 2016 (11) juuni 2016 (6) mai 2016 (18) aprill 2016 (13) märts 2016 (10) veebruar 2016 (9) jaanuar 2016 (8) detsember 2015 (10) november 2015 (10) oktoober 2015 (10) september 2015 (14) august 2015 (9) juuli 2015 (11) juuni 2015 (10) mai 2015 (10) aprill 2015 (9) märts 2015 (20) veebruar 2015 (11) jaanuar 2015 (9) detsember 2014 (9) november 2014 (9) oktoober 2014 (14) september 2014 (14) august 2014 (14) juuli 2014 (12) juuni 2014 (17) mai 2014 (17) aprill 2014 (17) märts 2014 (12) veebruar 2014 (10) jaanuar 2014 (12) detsember 2013 (23) november 2013 (4) juuni 2013 (5) mai 2013 (13) aprill 2013 (14) märts 2013 (16) veebruar 2013 (18) jaanuar 2013 (16) detsember 2012 (8) november 2012 (11) oktoober 2012 (14) september 2012 (14)